قران السعدین (اخبار)

قران السعدین برطانوی راج میں دہلی سے جاری ہونے والا اردو زبان کا ایک ہفت روزہ علمی اخبار تھا۔ یہ اخبار پنڈت دھرم نارائن بھاسکر کی ادارت میں 1845ء کو مطبع العلوم دہلی نکلتا تھا۔محمد یوسف، دلی میں اردو صحافت کے ابتدائی نقوش: دہلی اردو اخبار، ایجوکیشنل بک ہاؤس، دہلی، 2008ء، ص 131ڈاکٹر طاہر مسعود، اردو صحافت انیسویں صدی میں، مجلس ترقی ادب لاہور، 2016ء، ص 214یہ اخبار دہلی کالج کے پرنسپل ڈاکٹر الواس اشپرنگر کی زیرِ نگرانی شائع ہوتا تھا۔ یہ بارہ صفحات کا علمی اخبار تھا اور اخبار کی قیمت ماہانہ دو روپے، ششماہی 10 اور سالانہ 20 روپے مقرر تھی۔نادر علی خاں، اردو صحافت کی تاریخ، ایجوکیشنل بک ہاؤس، علی گڑھ، 1987ء، ص 160 پنڈت دھرم نارائن دہلی کالج کے سینئر اسکالر تھے۔ انھوں نے جان اسٹیورٹ مل کی پولیٹیکل اکانومی اور تاریخ انگلستان کے ترجمے کے علاوہ اور کئی کتابوں کا ترجمہ بھی کیا۔ وہ شعر و شاعری کا بھی ذوق رکھتے تھے۔ 1848ء میں وہ مالوہ کالج سے منسلک ہو گئے۔ پنڈت دھرم نارائن کے بعد 1848ء سے اس کی ادارت کے فرائض کی ذمہ داری محمد حسین کے حصہ میں آئی۔ 1849ء میں اخبار کی ادارت کی خدمات موتی لال کے سپرد کی گئی جو دہلی کالج کے شعبہ انگریزی کے ممتاز طالب علم تھے۔ 1850ء میں اس اخبار کی ادارت سید اشرف علی کے حوالے کی گئی۔ سید اشرف علی دو سال تک اس خدمت پر فائز رہے۔ اس کے بعد اس اخبار کے ایڈیٹر کریم بخش نامی بزرگ بنائے گئے۔ اس اخبار نے مغربی علوم و فنون کو عام کرنے، صحیح علمی ذوق پیدا کرنے، حاکم و محکوم کے رشتے کو استوار کرنے اور معلومات عامہ کے دائرے کو وسیع کرنے کے لیے غیر معمولی خدمات انجام دیں۔محمد یوسف، دلی میں اردو صحافت کے ابتدائی نقوش: دہلی اردو اخبار، ایجوکیشنل بک ہاؤس، دہلی، 2008ء، ص 132 قران السعدین اپنی علمی افادیت، مضامین کے تنوع اور حسن ترتیب کے اعتبار سے ہندوستان کے ممتاز اخبارات میں شمار کیا جاتا تھا۔نادر علی خاں، اردو صحافت کی تاریخ، ایجوکیشنل بک ہاؤس، علی گڑھ، 1987ء، ص 163

گارساں دتاسی کے مطابق:

 حوالہ جات 

زمرہ:ہندوستان میں 1845ء کی تاسیسات
زمرہ:بھارت کے کالعدم اخبارات
زمرہ:بھارت کے اردو اخبارات
زمرہ:دہلی میں شائع ہونے والے اخبارات
زمرہ:برطانوی ہند کے اخبارات